b'\n_START_ARTICLE_\nKapkajak\n_START_PARAGRAPH_\nKapkajakken er en kajak til konkurrencebrug. _NEWLINE_Kapkajakken har gennem tiderne gennemg\xc3\xa5et en stor udvikling. Gennem mange \xc3\xa5r var Struerv\xc3\xa6rftet i Danmark en f\xc3\xb8rende producent af kapkajakker i dag er de st\xc3\xb8rste Nelo (Portugal), Plastex (Polen) og Vajda (Slovakiet). Kajakkerne produceres i tr\xc3\xa6, kulfiber, kevlar, glasfiber eller honeycomb. S\xc3\xa5 sent som til OL i \xc3\xa5r 2000, var det obligatorisk med breddem\xc3\xa5l p\xc3\xa5 kajakken. Breddem\xc3\xa5l er en hvis bredde, som kajakken skulle have, da man mente det ville skabe lighed mellem alle roernes b\xc3\xa5de. P\xc3\xa5 samme m\xc3\xa5de som at der engang var regeler om bredde, er der i dag stadig regeler om l\xc3\xa6ngde, da det betyder en del for den vandlinje der bliver skabt bag b\xc3\xa5den. Jo l\xc3\xa6ngere b\xc3\xa5d, jo l\xc3\xa6ngere vandlinje og jo l\xc3\xa6ngere vandlinje, jo hurtigere kan man ro. _NEWLINE_Pagajen har omg\xc3\xa5et en endnu st\xc3\xb8rre forvandling end kajakken selv har. Den gamle klassiske flade pagaj, som h\xc3\xb8rer firserne og f\xc3\xb8r til, er nu blevet udskiftet med wingpagajen, som har nogle meget mere dr\xc3\xa5be formede blade, og som har den effekt at den kan st\xc3\xa5 bedere fast i vandet. Denne wing pagaj, har ogs\xc3\xa5 \xc3\xa6ndret materiale fra tr\xc3\xa6, til kul-fiber eller kevlar. _NEWLINE_Der konkurreres b\xc3\xa5de p\xc3\xa5 kortbane og marathon. _NEWLINE_Kortbaneregattaer afvikles p\xc3\xa5 200, 500 og 1000 m i K1, K2 og K4 (tallet fort\xc3\xa6ller hvor mange roere der er i kajakken). En enerkajak skal veje 12 kg og m\xc3\xa5le 520 cm, bunden m\xc3\xa5 p\xc3\xa5 intet sted v\xc3\xa6re konkav._NEWLINE_De f\xc3\xb8rerne lande gennem tiderne har v\xc3\xa6ret Tyskland og Ungarn, men ogs\xc3\xa5 de nordiske lande har st\xc3\xa5et for gode resultater is\xc3\xa6r i K1-1000 hvor den olympiske mester i mange \xc3\xa5r var norsk._NEWLINE_Marathon kan afvikles p\xc3\xa5 den klassiske distance p\xc3\xa5 42190 m. men afvikles ofte p\xc3\xa5 distancer der er kortere og typisk p\xc3\xa5 korte rundbaner med overb\xc3\xa6ringer. P\xc3\xa5 marathon skal enerkajakken veje mindst 8\xc2\xa0kg og kan udstyres med manuel pumpe._NEWLINE_B\xc3\xa5de marathon og kortbane l\xc3\xb8bene, foretr\xc3\xa6kkes at blive afviklet p\xc3\xa5 s\xc3\xb8er. Dog bliver marathon engang imellem afviklet p\xc3\xa5 \xc3\xa5er eller en lukket fjord. Da der p\xc3\xa5 kortbane er regeler om dybden af vandet, for at man kan sammenligne tiderne imellem alle kortbane st\xc3\xa6vner, og dermed danne overblik over de bedste tider lavet nogensinde, skal der v\xc3\xa6re de samme forhold, ikke kun i forhold til vanddybde, men ogs\xc3\xa5 vindhastighed og str\xc3\xb8mninger i vandet.'